Parlamento de Norvegio

La Storting (norvege Stortinget kun la finaĵo -et, kiu korespondas al la gramatika artikolo "la"), laŭvorte plimalpli "granda kunveno", estas la nacia parlamento de Norvegio. Ĝi konsistas el du parlamentaj ĉambroj, Lagting kaj Odelsting. Post parlamentaj balotoj la elektitaj deputitoj memstare dividiĝas inter la du ĉambroj, kiuj aparte dum la diskuto de ampleksaj leĝoj laboras dise. Kvarono de la parlamentanoj konsistigas la Lagting, kaj la plimulta resto la Odelsting. La historia divido de la du ĉambroj per leĝo de la 20-a de februaro 2007 malvalidiĝis, sed la ŝanĝo nur efektiviĝis post la parlamentaj balotoj de la jaro 2009. Momente estas 169 parlamentanoj - el ili 150 estas rekte elektataj en la norvegaj provincoj, kaj la restaj 19 estas aldonaj parlamentaj seĝoj por ekvilibrigi la nombron de parlamentanoj po partio kun la la tutlandaj procentaĵoj po partioj laŭ la voĉdonaj rezultoj. Tipa por la politika klimato de Norvegio estas la fakto, ke la seĝoj de la parlamenta plenkunsido ne dividiĝas laŭ frakcioj, do laŭ grupoj de sampartianoj, sed laŭ reprezentantoj de la unuopaj geografiaj regionoj. Disdivido de la parlamentaj seĝoj laŭ la balotoj de septembro 2013 Parlamenta prezidanto estas Olemic Thommessen, kaj la unua kunsido de la oficperiodo okazis la 9-an de oktobro 2013. Disdivido de la parlamentaj seĝoj laŭ la balotoj de septembro 2009 Parlamenta prezidanto estis Dag Terje Andersen, kaj la unua kunsido de la oficperiodo okazis la 8-an de oktobro 2009. Disdivido de la parlamentaj seĝoj laŭ la balotoj de septembro 2005 (inter krampoj la nombro da seĝoj en la antaŭa oficperiodo 2001-2005) Dum la parlamentaj balotoj dum septembro 2005 la maldekstruloj gajnis voĉojn, dum la ĝisnuna konservativa malplimulta registato de Kjell Magne Bondevik perdis la regopovon. Kreiĝis plimulta registaro en koalicio inter la partioj Arbeiderpartiet, Sosialistisk Venstreparti kaj Senterpartiet. Ĉefministro estas Jens Stoltenberg, kiu jam antaŭe havis la postenon. Parlamenta prezidanto estis Thorbjørn Jagland, kaj la unua kunsido de la oficperiodo okazis la 11-an de oktobro 2005. Eksteraj ligiloj oficialaj paĝoj de la parlamento Henrich Steffens: "La norvega Storting dum la jaro 1824. Historia prezento." (germanlingva eseo en originalo). Berlino 1825